**Jyllinge Minigolfklub**

**Referat fra generalforsamling**

**3/3-2025**

Fremmøde: 6 fra bestyrelsen og 23 medlemmer.

Valg af dirigent og referent: Anne Dirigent og Lene referent.

Anne kan bekræfte at generalforsamlingen er indkaldt 30 dage før mødet og dermed beslutningsdygtig.

Bestyrelsens beretning: Formanden Lis Jørgensen oplæser beretningen og der er ingen spørgsmål.

Det reviderede regnskab: Regnskabet blev godkendt, der var dog nogle skønhedsfejl ved selve opstillingen, som bliver rettet til næste gang, og at kassererens underskrift er på. Revisor Sven Hansen bemærker dog, at det er forkert, når vi kører med minus i kassebeholdning og foreslår at vagtskemaet udvides, så det fremgår hvad kassen indeholder ved begyndelse og slutning af en vagt.

Forslag: Der var ikke indkommet skriftligt forslag, men der blev spurgt til et budget. Spørgsmålet har været oppe før og kassereren holder fast ved, at det er spild af tid at lave det, da vore indtægter på baner mm forbrug og indkøb til cafe og i og for sig også antal af medlemmer vil være rent gæt. Vi ved jo hvad vi bruger til faste udgfter, men resten afhænger af vejr og vind.

Fastsættelse af kontingent for 2026: Generalforsamlingen vedtog de af Bestyrelsen foreslåede forhøjelse for kontingentet og baner. Kontingent 275 kr for voksne og 175 kr for unge. Leje af baner hæves til 60 kr for voksne og 30 kr for børn. Trods en rigtig god økonomi, må vi se i øjnene, at vi får større behov for at indkalde betalt hjælp udefra, da de frivillige som knokler med alle de gøremål der er, ikke bliver yngre.

Valg til Bestyrelsen: Formand Lis Jørgensen modtog valg, men måtte dog komme med flg suk: ”Jeg kan godt lide at haven magten i form af lederskab, men ind i mellem føler jeg også afmagt. Især når der er dage, hvor ingen har meldt sig til at tage en vagt. Så er valget skal vi lukke eller skal jeg. Så hvis jeg skal holde de næst to år, er det nødvendigt at flere melder sig.” Jørgen Henriksen modtog også valg. Ligeså Anette Kastrup og Ethel Pedersen som suppleanter.

Valg af revisor og revisorsuppleant: Svend Hansen som revisor modtog valg og Hans Byrdal som revisorsuppleant modtog også valg.

Eventuelt: Morten Christiansen holdt et lille indlæg omkring det at holde en træningsdag for de af medlemmerne, som deltager i turneringer mv. ”Leg er den bedste måde at blive bedre til noget”. Det håber vi Morten kan viser os d. 5.april 2025.

Med hensyn til vagter: Der bliver lavet en fælles indkaldelse til dem vi har + nogle af de der har lyst. Fællesmøde om hvordan og hvorledes det er.

Med venlig hilsen Lene Johansen